)सवातनि गाहाय हिमालियान हायेनफोर,हिन्दुकुस रेन्जाव थानाय काधान आरो सित्राला समानैनो सा - पाकिसातननि समायना आरो गुबुन गुबुन रोखोमनि हारिमुखौ दिन्थियो ।पाकिस्ताननि सा - ओनसोला एरैबायदि मोनसे जायगा जेराव बुहुमनि मोनथाम मुंदांखा हाजोमाफोरा लोगो मोनलायो - हिमालय,काराकरम आरो हिन्दुकुस ।गासै सा - पाकिस्तानखौ हाजो गाखोग्रा,मानबायग्रा,हाजोआव थाबायग्रा,गोलाव लामा थाबायग्रा आरो जोबोर मुंदांखा ` ` त्रुत ना ' ' ( ना बारलि ) बोनग्राफोरनि थाखाय सोरगोफुरि होनना मोनथियो ।पाकिस्ताननि सा - ओनसोलाव आमु दारियानिफ्राय खाथि थानाय जायगाया जादों ` ` बाम - - दुनिया ' ' ( बुहुमनि उखुम ) बे मुंखौ गिदिर पामिर जौयेननो होनाय जादों,जाय बुहुमनि गिदिरसिन हाजोमाफोरनि मोन द गोजौ सिमा एबा थिखिनिफोरनि मोनसे ।कासमिर रो जिंजियांनि गेजेरनि मोनसे गोजाम फालांगिनि लामा जारिमिनापि काराकरामा  5,575  मितार गोलाव बारलांदों जाय बेनि सोनाब ओनसोलखौ फोरमायो आरो जाय इनदास आरो सेनत्रेल एसियान बालाहामानि गेजेराव दै लामा सोमजिहोदों ।काराकरमनि सानजा सिमाया जादों गोजौ सियक दैमा जाय जायगानिफ्राय बेयो सोनाब फारसे कुरुमबार दैमा हिन्दुकुस ओनसोलसिम  322  कि.मि.बाराय लांदों ।8,126  मितार गोजौ हाजो नांगापरबता जातों गिदिर हिमालयान रेन्जनि सोनाबारि एंखर जाय सानजा फारसे बारमा सिम  24,124  कि.मि.गोसारनानै दं,मोनसे सिमा आरो बेरा,` ` रजर बादि फारगोनां ' ' जाय जायगाखौ गोबां बोसोर हमा भारत हादोरनि मोजां खाफाल होनना सानबोनाय जादों ।दालाय - पलार ओनसोलफोरनि बायजोआव थानाय खायसे गिदिर गिदिर ग्लेसियारफोरा काराकरमसाव बोहैलाङो ।थियागरा फैलाव हाजो आरो जोबोर समायना नुथाय गोनां,बेनि खायसे जायगाफोरा जोबोर साबगा हामगा हानुथायखौ गोरोबहोनो हायो जायनि गेजेरजों काराकराम राजा लामाया मानबाय लाङो ।मोनसे जोबोर समायना आरो बावनो हायै नुथाया जादों बलतुरा ग्लेसियारजों बारलांनाय राजा लामा,जाय बुहुमनि मोनस्नि देरसिनफोरनि गेजेराव दं ।खुनजेराब लामा,जायखौ राजालामाया बारलांदों आरो खाथियाव थानाय मिनताका पासा जोबोद समायना गोजाम सिल्क रुताव दं जाय इउरपनिफ्राय एसियासिम दैदेनलांदोंमोन आरो जायनि साजों जारिमिननि जोबोर मुंदांखा दावबायारिफोरा खेबसे दावबाय लांदोंमोन ।बेफोर भेनतियान फालांगिरि मेक्रपलखौ  13  जौथायाव जायखौ उनाव हाग्रानि मेक्रपल सिप खालामनाय जादोंमोन,ब्रै जौथायाव साइनिस मंक फे हियेन आरो जिसे जौथायाव आरब जारिमिनगिरि,अल - बेरुनिखौ सरजाब फायो ।सिआसिन ग्लेसियारा  75  कि.मि.हिसपार (  52  कि.मि.)  5,154  मितार गोलाव हिसपार लायाव बियाफखौ लोगो मोनहैयो जाय  116  कि.मि.गोलाव मोनसे बरफनि करिदर सोमजि होयो ।बेलतरा (  62  कि.मि.)  30  दैसाफोरजों सोमजिनाय गुवार गिदिर ग्लेसियार जाय  1,219  बर्ग किलʼमितार गुवार ओनसोल आवग्रिनानै दं,बुहुमनि  8,000  मि.नि गोजौसिन मोनजिब्रै हाजो थिखिनिफोरनि गेजेराव मोनब्रै हाजो थिखिनिया बेलतरानि खरवाव मोनसे एमपिथियेतार आवग्रिनानै दं ।बेवहाय दं एभारेस्तनि नैथि के -  2  (  8,611  ),ब्रद हाजो थिखिनि (  8,047  मि.